Menama

Menama (arba Manama; ) – Bahreino sostinė ir didžiausias miestas. Miestas yra salos šiaurėje, šalia Persijos įlankos. 147,1 tūkst. gyventojų (2007; apie trečdalis visų Bahreino gyventojų). Ekonomika remiasi nafta ir jos perdirbimu, laivų statyba, žvejyba ir perlų gavyba. 1986 m. Menamoje įsteigtas Bahreino universitetas.

Į šiaurę nuo Menamos, Muharako (al-Muharraq) saloje yra tarptautinis Bahreino oro uostas.

 Etimologija 

Manoma, kad miesto vardas kilęs iš arabų kalbos ir reiškia „sapnų vieta“, pagal kitą versiją – „jau miestas miega“. Tačiau neatmetama ir persiška vietovardžio kilmė.Al-Tajer, Mahdi Abdulla (1982). Language & Linguistic Origins In Bahrain. Taylor & Francis. pp. 134, 135. ISBN 9780710300249.

 Istorija 

Musulmonų kronikose Menama pirma sykį paminima 1345 m. 1521 m. miestą užėmė portugalų jūrininkai, 1602 m. – Persija. Nuo 1783 m. Bahreiną su trumpomis pertraukomis valdo Chalifų (al-Khalifa) dinastija. 1958 m. Menama paskelbta laisvuoju uostu. 1971 m. tapo nepriklausomo Bahreino sostine.

 Sportas 
 Manama Club – futbolo klubas;
 Al-Ahli Club – futbolo klubas;
 Al-Najma SC – futbolo klubas;
 Al-Shabab Club – futbolo klubas;

 Galerija 

 Šaltiniai 

Kategorija:Sostinės
Kategorija:Bahreino miestai